Hana Hegerová

Hana Hegerová, vlastným menom Carmen Mária Štefánia (Beatrix) Farkašová (* 20. október 1931, Bratislava – † 23. marec 2021, Praha), známa aj ako Hana Čelková, bola slovenská speváčka – šansonierka a herečka. Hegerová býva nazývaná nekorunovaná kráľovná šansónu.

 Životopis 
 Rodina, vzdelanie, manželstvo 
Jej otec Ján Farkaš bol bankovým úradníkom. Z matkinej strany pochádza zo starej a významnej zemianskej rodiny z obce Čelkova Lehota, ktorá sa nachádza na severozápadnom Slovensku, v okrese Považská Bystrica. Nevlastný brat Ramón je z prvého manželstva jej otca Jána. Druhý nevlastný brat Peter Pažitný je z druhého manželstva jej mamy Margity s JUDr. Rudolfom Pažitným. 

V roku 1950 zmaturovala na gymnáziu v Komárne. Bývala v Hurbanove, kde má dnes udelené čestné občianstvo. Chcela pokračovať v štúdiu na vysokej škole, no z kádrových dôvodov jej to nebolo umožnené. Krátko chodila do baletnej prípravky SND v Bratislave. Potom navštevovala súkromné hodiny spevu u profesora R. Rosnera. Krátko pracovala ako účtovníčka v Škodových závodoch v Komárne i ako pedagóg na miestnom odbornom učilišti. V rokoch 19511953 absolvovala dramatický odbor na Konzervatóriu v Bratislave. Učil ju aj Ladislav Chudík.

V roku 1954 sa vydala za Dalibora Hegera, dramaturga a prekladateľa, ktorý bol o. i. aj riaditeľom bratislavského SND – Nová scéna a synovcom básnika Pavla Országha Hviezdoslava. V roku 1955 sa rodine narodil syn Matúš. Manželstvo vydržalo len tri roky do roku 1957. Syna Matúša (1955 - 2015) nakoniec vychovával otec, lebo Hegerová sa venovala kariére a bývala v podnájme. 

Na prelome 70. a 80. rokov strávila pol roka vo väzení. Na jej účet omylom prišla vyššia finančná čiastka, ktorá v skutočnosti patrila Karlovi Gottovi. Hegerová sa podľa vlastných slov domnievala, že ide o honorár z Nemecka a nechala si ho, súd to vyhodnotil ako spreneveru.

 Umelecká kariéra 
V rokoch 19531958 mala angažmán v Divadle Petra Jilemnického v Žiline. V roku 1957 si ju všimol Juraj Berczeller, kapelník orchestra legendárnej bratislavskej Tatra revue. Ponúkol jej post speváčky a tak ju vlastne objavil pre túto scénu. Potom prišiel konkurz do pražského divadla Rokoko, kde pôsobila v rokoch 19581961. Ako divadelná a filmová herečka využívala šansón ako od domácich, tak aj zahraničných autorov ako boli napríklad Édith Piaf, Jacques Brel a ďalší. Jej dramatická interpretácia piesní zaujala nielen publikum, ale aj odbornú kritiku.

V rokoch 19611966 pôsobila v pražskom divadle Semafor. V roku 1965 mala s Miroslavom Horníčkom recitál  H & H´65. Po skončení angažmánu v divadle sa venovala sólovým koncertom najmä v zahraničí (Belgicko, SRN, Švajčiarsko). V roku 1963 v čitateľskej ankete Zlatý slávik, ktorú každoročne vyhlasoval český hudobný mesačník Melodie, sa umiestnila na druhom mieste, hneď za Evou Pilarovou. V roku 1964 účinkovala v legendárnom českom muzikálovom filme Kdyby tisíc klarinetů, ktorý režíroval Ján Roháč.

V rokoch 19671969 vystupovala v parížskej Olympii. V nasledujúcich rokoch mala koncerty napríklad v Argentíne, Kanade, Poľsku i Sovietskom zväze. Ako pozoruhodná stálica šansónu je uznávaná hlavne v nemecky hovoriacich krajinách, kde často koncertovala. V čase československej komunistickej normalizácie jej koncertná činnosť bola obmedzovaná. Začiatkom 80. rokov sa dokonca ocitla na šesť mesiacov vo väzení. Na koncertné pódiá sa vrátila v roku 1983. 

11. augusta 2011 Hana Hegerová oznámila médiám, že končí so svojou speváckou kariérou. Krátko predtým zrušila všetky svoje plánované koncerty vrátane oslavy svojich 80. narodenín v Divadle Hybernia v Prahe. I keď sa v médiách špekulovalo o tom, že je herečka vážne chorá, ona sama tieto chýry vyvrátila.

 Úmrtie 
Hegerová zomrela 23. marca 2021 vo veku 89 rokov v Nemocnici na Homolce, kde bola hospitalizovaná po zlomenine stehennej kosti.

 Ocenenia 
 nekorunovaná kráľovná šansónu
1962 – 2. cena poroty a Cena kritiky za interpretáciu piesne "Zlá nedele" na festivale populárnej hudby v poľskom letovisku Sopot. 
 2002 – medaila Za zásluhy od prezidenta Českej republiky Václava Havla.
 2012 – čestné občianstvo pražskej štvrte Praha 1.
 4. apríl 2013 – insígnie komandéra Radu za zásluhy od veľvyslanca Francúzska v Česku Pierre Lévyho. Ocenenie jej významného prínosu k propagácii francúzskeho šansónu a francúzskej kultúry.
 23. apríl 2013 – jubilejná diamantová platňa za 1 580 000 predaných hudobných nosičov a 47 rokov spolupráce s vydavateľstvom Supraphon.
Rad Tomáša Garrigua Masaryka I. triedy jej udelil prezident Českej republiky v októbri 2014.
Slovenský prezident Andrej Kiska jej v januári 2016 udelil Rad Ľudovíta Štúra II. triedy.

 Diskografia 
 Štúdiové albumy 
 Šansony s Hanou Hegerovou – LP vinyl Supraphon, mono DV 10241 (1966), reedícia LP vinyl Supraphon 11 1238-1 301 (1990), reedícia na CD Supraphon, VT 8598-2 3 (2011)
 Recitál 1 – LP vinyl Panton 11 0252 (1971), reedícia na CD B&M Music 0046-2 (1996)
 Recitál 2 – LP vinyl Supraphon 1 13 1310 (1973), reedícia LP vinyl Supraphon Gramofonový klub 1 13 1310 (1975), reedícia LP vinyl Supraphon 1 13 1310 (1979), reedícia na CD B&M Music 0030-2 (1995), remastrovaná reedícia na CD Supraphon SU 5722-2 311 (2006)
 Lásko prokletá (Hana Hegerová zpívá texty Pavla Kopty) – LP vinyl Supraphon 1 13 2235 (1977), reedícia LP vinyl Supraphon 1113 2235 (1985), reedícia na CD Supraphon SU 5722-2 311 (2006)
 Petr Hapka, Michal Horáček, Hana Hegerová – Potměšilý host – LP vinyl Supraphon 1113 3945 (1987), reedícia na CD Supraphon SU 5724-2 (2006)
 Mlýnské kolo v srdci mém – (limitovaná CD|DVD edícia) Supraphon SU 6025-2 (2010)
Poznámka:
Údaje sú spracované na základe textov na originálnych hudobných nosičoch.

 Kompilácie 
 Ohlédnutí (1984)  
 Paběrky (1991)
 Síň slávy (2000)
 Můj dík: Hana Hegerová zpívá písně Pavla Kopty (2005)
 Všechno nejlepší (2006)
Paběrky a pamlsky (2009)
  Zlatá kolekce 1957-2010 (2013)

 Koncertné albumy 
 Live (1991)
 Bratislava - Nová scéna (1999)
 Koncert (2006)

 Exportné albumy 
 Ich - Hana Hegerová - Chansons (1967)
 Hana Hegerová (1969)
 So geht es auf der Welt zu (1972)
 Fast ein Liebeslied (1974)
 Wir für euch (1975)
 Chansons (1987)

 CDboxy 
 Zlatá kolekce 6CD (1996)
 Rýmování o životě 2CD (2006)

 Filmová hudba 
 Starci a klarinety (1996)

Poznámka:
Detailná diskografia Hany Hegerovej na
  Discogs

 Filmografia 
 Celovečerné hrané filmy 
 Frona (1954)
 Previerka lásky (1956)
 Tam na konečné (1957)
 Policejní hodina (1960)
 Přežil jsem svou smrt (1960)
 Zuzana je zase sama doma (TV film) (1961)
 Pirosbetüs hétköznapok (1962)
 Zhasněte lampióny (TV film) (1962)
 Konkurs (1963)
 Nádej (1963)
 Kdyby tisíc klarinetů (1965)
 Sedm žen Alfonse Karáska (1967)
 Ta naše písnička česká (1967)
 Třicet případů majora Zemana (7. epizóda Mědirytina) (1974)
 Poslední motýl (1990)

 Dokumentárne filmy 
 Nešťastná šťastná Hana Hegerová (1990)
 Hana Hegerová - Portrét (2006)

 Videografia 
 Koncert DVD (2006)
 Pasiáns: Písně a dokumenty 1962-1994 DVD (2011)

 Referencie  

 Literatúra 
 Brázda, Petr: Máte radi Matušku? Bratislava 1967.
 Dorůžka, Lubomír: Populárna hudba. Priemysel, obchod, umenie. Bratislava 1978.
 Matzner, Poledňák, Wassenberger a kol.: Hana Hegerová. In: Encyklopedie jazzu a moderní populární hudby. Část jmenná – československá scéna. Praha 1990.
 Georgiev, Adam: Hana Hegerová... a láska klečí na hrachu. Praha: Petrklíč 1997.
 Košťálová, Michaela: Hana Hegerová originální a svá. Praha: Petrklíč 2011.

 Iné projekty 

 Externé odkazy  


 Oficiálna stránka
 Neoficiálna stránka 
 Osobnosti.sk
 Csfd.cz 
 Diskografia
 Ján Rakytka - Hana Hegerová oslavuje sedemdesiatku
 Europopmusic - Hana Hegerová
 Jiří Černý - Průvodní text k DVD Hany Hegerové, Pasiáns 
  Hana Hegerová: Mnoho lidí opravdovou velkou lásku nikdy nepozná

Kategória:Hana Hegerová
Kategória:Slovenské šansoniérky
Kategória:České šansoniérky
Kategória:Slovenské popové speváčky
Kategória:České popové speváčky
Kategória:Slovenské filmové herečky
Kategória:České filmové herečky
Kategória:Slovenské televízne herečky
Kategória:České televízne herečky
Kategória:Tatra revue
Kategória:Nositelia Ordre des Arts et des Lettres
Kategória:Osobnosti z Bratislavy
Kategória:České osobnosti slovenského pôvodu
Kategória:Držitelia Radu Ľudovíta Štúra II. triedy
Kategória:Držitelia štátnej ceny Jozefa Miloslava Hurbana
Kategória:Nositelia Radu T. G. Masaryka
Kategória:Nositelia Medaily Za zásluhy (Česko)